টিপু আজিজ
টিপু আজিজ জাহেদ (জন্ম ৯ নভেম্বর ১৯৫৬) বাংলাদেশে জন্মগ্রহণকারী একজন ব্রিটিশ চিকিৎসাবিজ্ঞানী। তিনি অক্সফোর্ডের জন র‌্যাডক্লিফ হাসপাতালের নিউরোসার্জারি বিভাগের অধ্যাপক। তিনি পারকিনসন, মাল্টিপল স্ক্লেরোসিস, ডাইস্টোনিয়া, পাসমােডিক টরটিকলিস, ট্রিমরসহ বিভিন্ন রোগের বিশেষজ্ঞ হিসেবে পরিচিত। তার মেডিকেল সম্পর্কিত কাজের বাইরে তিনি বিভিন্ন পরীক্ষা-নিরীক্ষার ক্ষেত্রে পশুর ব্যাবহারের পক্ষে বিভিন্ন সময় কথা বলে থাকেন। নিউরোসার্জারিতে বিশেষ অবদানের জন্য তিনি আজীবন সম্মাননা হিসেবে ২০১৯ সালে ইংল্যান্ডের সম্মানজনক নিউরোসার্জারি পুরস্কার ‘মেডাল অব দ্য সোসাইটি অব ব্রিটিশ নিউরোলজিক্যাল সার্জনস’ (এসবিএনএস) লাভ করেন।